b'\n_START_ARTICLE_\nV\xc5\xbeigalna sve\xc4\x8dka\n_START_PARAGRAPH_\nV\xc5\xbeigalna sve\xc4\x8dka je naprava, ki s pomo\xc4\x8djo visokonapetostnega elektri\xc4\x8dnega toka iz v\xc5\xbeigalne tuljave ali v\xc5\xbeigalnega magneta ustvarja iskre. Ta iskra potem v\xc5\xbege me\xc5\xa1anico goriva in zraka v bencinskem motorju. Sve\xc4\x8dka je zgrajena iz ohi\xc5\xa1ja z navojem, centralne elektrode in izolatorja iz porcelana. V\xc5\xbeigalna sve\xc4\x8dka je s kovinskim navojem pritrjena na glavo cilindra in je tako ozemljena. Iskre se generirajo na koncu centralne elektrode - ta del je name\xc5\xa1\xc4\x8den v zgorevalno komoro._NEWLINE_Pri dvotaktnem motorju s 9000 obratov na minuto, se mora sve\xc4\x8dka v\xc5\xbegati kar 9000X na minuto (150X na sekundo) - na vsak obrat enkrat. Pri \xc5\xa1tiritaktnem, ki se vrti npr. s 6000 obrati pa se mora sve\xc4\x8dka v\xc5\xbegati 3000X na minuto (50X na sekundo) - na vsake dva obrata enkrat._NEWLINE_V\xc5\xbeigalne sve\xc4\x8dke se uporabljajo tudi v drugih aplikacijah, kjer je potreben v\xc5\xbeig zmesi gorivo/zrak. Pri letalskih reaktivnih motorjih, kot je npr. turbofan, sve\xc4\x8dka v\xc5\xbege zmes pri zagonu, med kri\xc5\xbearjenjem se ne uporablja, se pa uporablja v slabem vremenu, kadar obstaja mo\xc5\xbenost izgube plamena. Sve\xc4\x8dke pri teh motorjih so precej mo\xc4\x8dnej\xc5\xa1e od npr. avtomobilskih in se precej hitreje obrabijo. Za zagon se uporablja ve\xc4\x8djo mo\xc4\x8d sve\xc4\x8dk, za vzdr\xc5\xbeevanje plamena v slabem vremenu pa manj\xc5\xa1o, da se zmanj\xc5\xa1a porabo._NEWLINE_Dizelski motorji ne potrebujejo sve\xc4\x8dk, me\xc5\xa1anica se pri le-teh sama v\xc5\xbege. Nekateri dizli uporabljajo \xc5\xbearilno sve\xc4\x8dko za pomo\xc4\x8d pri zagonu v mrzlem vremenu._NEWLINE_Leta 1860 je \xc3\x89tienne Lenoir prvi uporabil elektri\xc4\x8dno v\xc5\xbeigalno sve\xc4\x8dko v prvem motorju na notranje zgorevanje. Lenoir je najverjetneje tudi izumitelj v\xc5\xbeigalne sve\xc4\x8dke._NEWLINE_Robert Bosch je prvi izumil komercialno v\xc5\xbeigalno sve\xc4\x8dko, ki je bila povezana z v\xc5\xbeigalnim magnetom in je tako omogo\xc4\x8dila razvoj motorjev s sve\xc4\x8dkami.'